open-index/open-wikipedia-markdown huggingface dataset:
సింధురక్షక్

**ఐ. ఎన్. ఎస్. సింధురక్షక్ ** భారత నావికా దళంలోని జలాంతర్గామి. ఆగస్టు 13, 2013 న జరిగిన దుర్ఘటనలో ఇది పేలిపోయింది.
## మూలాలు

వర్గం:భారతీయ యుద్ధనౌకలు
వర్గం:భారతీయ జలాంతర్గాములు
టి.ఆర్.రాజకుమారి

**తంజావూరు రంగనాయకి రాజకుమారి** తమిళ సినిమా నటి, దక్షిణ భారత చలనచిత్ర పరిశ్రమలో 'డ్రీమ్‌గర్ల్' అని పిలిపించుకున్న మొదటి తార టి.ఆర్.రాజకుమారి. ఎల్.వి.ప్రసాద్ దర్శకత్వంలో వచ్చిన ఈ చిత్రంలో ఆమె వసంతసేనగా 'జీవించింది'. ఈ చిత్రాన్ని ఆంధ్రదేశంలో నాటకంగా ప్రదర్శించినప్పుడల్లా ఆ పాత్రని జి.వరలక్ష్మి వేసేది.

రాజకుమారి 1922లో జన్మించింది. తన పిన్ని ఎస్.పి.ఎల్.ధనలక్ష్మి (తమిళనటి) వల్ల సినిమారంగానికి పరిచయమైంది. రాజకుమారి మొదటి సినిమా 'కుమార కుళోత్తుంగన్' (1941). 'కచదేవయాని' చిత్రంతో తారాపథానికి వెళ్లింది. 'మంత్రావతి', 'సూర్యపుత్రి', 'మనోన్మణి', 'హరిదాస్', 'కృష్ణభక్తి' చిత్రాలు రాజకుమారిని ఆనాటి కుర్రకారుకు కలలరాణిని చేశాయి. 1948 లో విడుదలై సంచలనాత్మక విజయం సాధించిన జెమినీ వారి 'చంద్రలేఖ'లో ఈమే కథానాయిక. ఈ చిత్రం అటు తమిళనాడులోనే కాక, ఆంధ్రదేశంలోనూ రజతోత్సవం జరుపుకుంది. దాంతో రెండు భాషల్లోనూ రాజకుమారి పేరు మారుమ్రోగింది.

ఈమె కుటుంబమంతా సినిమా కుటుంబమే. అక్క ఒక తమిళనటి. అక్క కూతురు కుచలకుమారి ప్రసిద్ధ సినీ నర్తకి. సోదరుడు టి.ఆర్.రామన్నతో పాటు మరో సోదరుడు టి.ఆర్.చక్రపాణి కూడా నిర్మాతే. రామన్న భార్యలు బి.ఎస్.సరోజ, ఇ.వి.సరోజ ఇద్దరూ నటీమణులే. శృంగార తారలు జ్యోతిలక్ష్మి, జయమాలిని రాజకుమారి చెల్లెలి కూతుళ్లే. రాజకుమారి వైభవంగా బతికిన రోజుల్లో మద్రాసు టి.నగర్ పాండీబజార్‌లో తన పేరిట 'రాజకుమారి టాకీసు' అని ఒక సినిమాహాలు కట్టించింది. ఇప్పుడు ఆ థియేటర్ స్థానంలో పెద్ద పెద్ద వాణిజ్య సముదాయాలు వెలిసినా, ఇప్పటికీ 'రాజకుమారి థియేటర్ దగ్గర' అని చెప్పుకుంటారు.

శిల్పసుందరిలా తీర్చినట్టుండే రాజకుమారికి చివరి రోజుల్లో కుష్ఠు వ్యాధి వచ్చింది. దీంతో ఎవరినీ కలిసేది కాదామె. మరీ ఆత్మీయులెవరైనా వస్తే తెర చాటు నుంచి మాట్లాడేది. రాజసం, దర్పం, హొయలు, కవ్వించే కళ్లు, పదే పదే చూడాలనిపించే స్ఫురద్రూపం ఇవన్నీ కలబోసినట్లుండే రాజకుమారి 1999 సెప్టెంబరు 20న మరణించింది. నటించింది తక్కువ చిత్రాలే అయినా కొన్ని దశాబ్దాలకు తరగని కీర్తిని ఆర్జించుకున్న నటి ఆమె.

## మూలాలు

వర్గం:1922 జననాలు
వర్గం:1999 మరణాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:తమిళనాడు సినిమా నటీమణులు
సింహాద్రి అప్పన్న సేవ

;thumb|సింహాచలం గోపురం**సింహాద్రి అప్పన్న సేవ**:

విశాఖ పట్టణానికి అతి సమీపంలో వున్న పుణ్య క్షేత్రం సింహాచలం. సింహాచల క్షేత్రంలో ప్రసిద్ధమైన వరాహ నరసింహ స్వామి దేవాలయం ఉంది. దీనినే సింహాద్రి అప్పన్న కొండ అంటారు. శ్రీకాకుళం, విజయనగరం, విశాఖ, తూర్పు గోదావరి మొదలైన జిల్లాల ప్రజలకూ అటు ఒడిషా ప్రజలకూ ఆరాధ్య పుణ్యక్షేత్రం సింహాచలం. దేవుడికి పూజ చేయటమే సేవ, సింహాచల క్షేత్రానికి మ్రొక్కు బడులు చెల్లించ టానికి వచ్చే ప్రజలు ఆచరించేదే సింహాద్రి అప్పన్న సేవ.

వరాహ నరసింహ స్వామిని కీర్తిస్తూ కథకుడు నల్లని వెండి పొన్నుల కర్రను చేతిలో ధరించి మరో చేతిలో నెమలి ఈకల కుంచెను పట్టుకొని కథను చెపుతూ వుండగా తనకు వంతగా వున్న భక్తులందరూ పెద్ద పెద్ద తాళాలను చేత పడతారు. అందరూ జరీ అంచుగల తలపాగలను ధరిస్తారు. బృందంలోని మరి కొందరు నూనె గుడ్డలను చుట్టిన కోలలను వెలిగించి పట్టుకుంటారు. ఈ కోలల వెలుగులో పెద్ద తాళాలను మ్రోగిస్తూ బృందం వలయాకారంగా తిరుగుతారు. ప్రధాన కథకుడు చరణం పాడితే, వారి దానిని వంతగా అనుసరిస్తారు. ఇది బృంద గానం, * హరిహరి నారాయణా ఆది నారాయణా * అనే పల్లవిని ప్రారంభిస్తారు.
దస్త్రం:Steps on walkway to Simhachalam temple.jpg|నడకదారిలో మెట్లు
దస్త్రం:A Palanquin at Simhachalam Temple.jpg|పల్లకి
దస్త్రం:Panchayatana Shiva temple Simhachalam.jpg|పంచాయతన శివుడు దేవాలయం 
దస్త్రం:Pushkarini at Simhachalam.jpg|పుష్కరణి
దస్త్రం:Far view of Simhachalam Temple complex.jpg|సింహాచలం పుణ్యక్షేత్రం


## సూచికలు

* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

వర్గం:జానపద కళారూపాలు
మాల జంగాలు

right|thumb|250px|మాల జంగాలు
మాల జంగం అనేది భారతదేశంలో షెడ్యూల్ కులానికి చెందిన ఒక కులం.  ఈ కులానికి చెందిన వారు దక్షిణాసియాలోని భారతదేశంలో మహారాష్ట్ర, తెలంగాణ, కర్ణాటక, ఆంధ్రప్రదేశ్, తమిళనాడు, గోవా రాష్ట్రాలలో ఉన్నారు. 

## విశేషాలు
ఈ కులంవారు మాల కులస్థుల లోని శైవ విభాగానికి చెందిన పండుగలు,  వేడుకలను  నిర్వహిస్తున్న  అర్చక తరగతికి చెందినవారు. వారు ఇతర షెడ్యూల్డ్ కులాల వేడుకలు, ఉత్సవాలను నిర్వహించరు. వైష్ణవ విభాగానికి పూజలు నిర్వహించే వారిని "మాల అయ్యోర్లు" గా పిలుస్తారు. మాల జంగాలు మాలలలో విభూధి దారులకు గురువులుగా ఉంటారు.  వీరిపై జరిగిన అధ్యయనం ప్రకారం వీరు మాలల కంటే అత్యున్నత వర్గానికి చెందుతారు.  మాల జంగం కులం మూలం గురించి చాలా తక్కువ తెలుసు.  వీరిని సాధారణంగా జంగం లేదా జంగాలుగా పిలుస్తారు. సాహిత్య పరంగా జంగం అనగా "చలనం". శివుని జీవిత చిహంగా భావించే ఈ కులస్తులను జంగాలు గా పిలుస్తారు. వీరిలో స్త్రీ పురుషులు లింగ ధారణ చేస్తారు. అనగా పురుషులు జంధ్యం తో పాటు లింగం ధరిస్తారు. అలాగే స్త్రీలు కూడా మెడలో లింగమును త్రాడుతో పాటు ధరిస్తారు. 1961లో జరిగిన సర్వే ప్రకారం తెలంగాణ లోని నిజామాబాదు జిల్లాలోని పాల్వంచలో నివస్తిస్తున్న మాల జంగం చెప్పిన వివరాల ప్రకారం ఈ కులస్థులకు మాలజంగం అనే పేరు వచ్చినట్లు తెలుస్తుంది. పూర్వం ఆ గ్రామంలో ఉన్న ప్రజలందరికి వివిధ పూజా కార్యక్రమాలను జంగం కులస్థులు నిర్వహిస్తుండేవారు. ఒకరోజు ఒక వైశ్యుడు తన ఇంటిలో జరిగే వేడుకకు జంగం ను పిలిచేందుకు ఆ గ్రామంలో వెదుకుతాడు. ఒక చోట మాల కులస్థుల ఇంట జంగం భోజనం చేయడాన్ని గమనిస్తాడు. వైశ్యుడు మాలల ఇంట భోజనం చేయకూడదని ఆ జంగానికి చెబుతాడు. దానికి జంగం తాను గ్రామంలో పూజా కార్యక్రమాలు చేసిన ప్రతీ ఇంట భోజనం చేస్తానని బదులిస్తాడు. వైశ్యుడు కోపంతో ఆ రోజు నుండి మాల కులస్థులకు మాత్రమే పూజాకార్యక్రమాలు నిర్వహించమని చెబుతాడు. అప్పటి నుండి జంగం మాల కులస్థులకు మాత్రమే పూజా కార్యక్రమాలు చేయడం వలన అతను మాల కులంలో "మాల జంగం" గా గుర్తింపు పొందాడు. వారి కులానికి సంబంధించిన ఈ మూలం తప్ప మరేదీ లభ్యం కాలేదు. మాల జంగములు కథలు చెప్తారు. వీరు నలమహారాజు, పల్నాటి బాలచంద్రుడు మొదలగు ఇతిహాస కథలను బుర్రకథల ఫక్కీలో చెబుతారు. 

1961 జనాభా లెక్కల ప్రకారం మాల జంగాలు  మహబూబ్‌నగర్, హైదరాబాద్, మెదక్, నిజామాబాద్, ఆదిలాబాద్, కరీంనగర్, వరంగల్, ఖమ్మం,  నల్గొండ జిల్లాల్లో కనిపిస్తారు.   

### నివాసాలు
వీరు ప్రతీ గ్రామానికి దూరంగా ఆగ్నేయ దిశలో గుడిసెలు నిర్మించుకుని నివాసముంటుంటారు. గుడిసెకు ప్రధాన ద్వారం ఎప్పుడూ ఉత్తర వైపు ఉంటుంది. 

## జానపద కళ
ఈ కులానికి చెందిన వారు బుర్ర కథలనే ప్రత్యేక ఫక్కీలో చెపుతారు. వీరి   తంబురా నెమలిఈకలతో అలంకరింప బడివుంటుంది. వీరి చేతి వుంగరాలతో తంబురా బుర్రను తాళ ప్రకారం మీటుతూ కథ చెపుతూ వుంటారు. ముఖ్యంగా వీరి కథలు కరుణ రస ప్రధాన మైనవి. వీరి ప్రదర్శనాలు సాయంత్రం ప్రారంభమై తెల్లవార్లూ జరుగుతూ వుంటాయి. వీరు చెప్పే కథా సాహిత్యం ఎటువంటిదో మనకు తగిన ఆధారం గ్రంధారూపంగా లభించదు. వీరి వాయిద్యాలలో డోలు ప్రసిద్ధి చెందిన  iవాయిద్యం. ఇంకా వీరు ఉపయోగించే వాయిద్య విశేషాలలో ముఖ్య మైనది జమలిక . దీనినే జవనిక, *[[జముకుల కథలు|జముకు]] * అని పిలవడం కూడా కద్దు. వీరి మరొక  వాయిద్యం తుడుం కొమ్ము. వీరిని కొన్ని ప్రాంతాలలో రూజ వారని కూడా పిలుస్తూ వుంటారు. 

## మూలాలు

## బాహ్య లంకెలు

* 

వర్గం:జానపద కళారూపాలు
వర్గం:కులాలు
మాక్టీలు

మాక్టీలని వీరికి పేరు ఎందుకు వచ్చిందో తెలియదు కానీ, వీరు కథా గానంలో మాలల్నీ, మాదిగల్నీ, గొల్లల్నీ యాచించి బ్రతుకుతూ వుంటారు. వీరిని మాల మాక్టీలని కూడ పిలుస్తారు. వీరు దొమ్మరి వారి లాగే అంట విన్యాసాలతో పాటు సాము గరిడీలను నిర్వహిస్తారు. ఆనాడు గ్రామీణ ప్రజలకు ఇంతకంటే వినోద కార్యక్రమ మేముంది?

## సూచికలు
## మూలాలజాబితా
* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

వర్గం:జానపద కళారూపాలు
గరుడ స్థంభం దాసరి

శంఖం, జేగంట, దీపపు సెమ్మా, రాగి చెంబు, హనుమంతుడు బిళ్ళ అనే అయిదు గుర్తులతో యాచించే గాయకులను దాసరులంటారు. వీరి దీపపు సెమ్మని గరుడస్థంభం అంటారు. కొందరిని శంకు దాసర్లనీ, కొందరిని గరుడ స్తంభం దాసరులనీ పిలుస్తారు. వీరు గాథలను గాన చేస్తారు.

## సూచికలు

* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

వర్గం:జానపద కళారూపాలు
పాండవులవారు

మాహాభారత గాథను అద్భుతంగా గానం చేస్తూ జీవించే ఒక తెగ హైదరాబాదు ప్రాంతంలో ఉంది. ఈ తెగలోని పురుషు లందరూ పాండవుల గాథను అత్యద్భుతంగా గానం చేస్తారు. పాండవుల గాథను గానం చేయడం వల్ల వీరిని పాండవుల వారని పిలుస్తూ వుంటారు. మహాభారత గాథలను మినహా మరే గాథలను గానం చేయరు. పురుషులు గానం చేస్తే వీరి స్త్రీలు పురుషులకు, స్త్రీలకు, పిల్లలకు పచ్చ బొట్లు పొడిచి డబ్బును సంపాదిస్తారు. వీరు ఒక్క తెలంగాణాలో తప్పా ఇతర ఆంధ్ర ప్రాంతాల్లో ఎక్కడా కనిపించరు.

వీరి కులాన్ని వెనుకబడిన తరగతులలోకి చేర్చడానికి ప్రయత్నాలు జరుగుతున్నాయి.

## మూలాలు

## వనరులు
* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

వర్గం:జానపద కళారూపాలు
కట్టకింద పల్లె

**కట్టకింద పల్లె**, వైఎస్ఆర్ జిల్లా, కలసపాడు మండలం లోని రెవెన్యూయేతర గ్రామం.

ఈ గ్రామ ప్రాథమికోన్నత పాఠశాలలో సాంఘికశాస్త్ర ఉపాధ్యాయునిగా పనిచేయుచున్న యస్.దాదాపీర్, 2013 వ సంవత్సరంలో జాతీయ ఉత్తమ ఉపాధ్యాయ పురస్కారం 2013 సెప్టెంబరు 5 న ఢిల్లీలో రాష్ట్రపతి శ్రీ ప్రణబ్ ముఖర్జీ చేతులమీదుగా అందుకున్నాడు.ఇతను 2003 జనవరి 1 నుండి ఇంతవరకూ పాఠశాలకు సెలవు పెట్టకుండా విధులు నిర్వహించుచున్నాడు. 2004 నుండి మహిళలకు రాత్రి బడి నిర్వహించుచున్నాడు. వారికి పలకలు, పుస్తకాలు, పెన్నులు ఉచితంగా అందింాడు. ఇతను "మన టీవీ" ద్వారా డైట్ విద్యార్థులకు పాఠాలు బోధించటానికి ఎంపికయ్యాడు. 2003 లో జిల్లా ఉత్తమ ఉపాధ్యాయ పురస్కారం, 2008 లో రాష్ట్ర ఉత్తమ పురస్కారం అందుకున్నాడు. విద్యా, సామాజిక రంగాలలో " దాదా పీర్ " చేస్తున్న కృషికి పలు పురస్కారాలూ, ప్రశంసా పత్రాలూ అందుకున్నాడు.[1]
## మూలాలు
[1] ఈనాడు కడప 4-9-2013. 6వ పేజీ.

వర్గం:కలసపాడు మండలం లోని రెవెన్యూయేతర గ్రామాలు
మద్దకవారిపల్లి

**మద్దకవారిపల్లి**, అనంతపురం జిల్లా, ఓబులదేవరచెరువు మండలం లోని తంగేడుకుంట పంచాయితీకి చెందిన రెవెన్యూయేతర గ్రామం. 

ఈ గ్రామంలో ప్రజలు ఎక్కువ మందికి వ్యవసాయం జీవనాధారం.దక్షిణాన కర్ణాటక గ్రామాలైన గోర్తిపల్లి, దేవకుంట, వర్ణంపల్లి, జిల్లాలపల్లి, మోరెంపల్లి, బాగేపల్లి తాలూకా, చిక్కబాలాపూర్ డిటి ఉన్నాయి.

ఇది రాయలసీమ ప్రాంతానికి చెందినది. ఇది జిల్లా హెడ్ క్వార్టర్స్ అనంతపురం నుండి దక్షిణం వైపు 99 కిమీ దూరంలో ఉంది. రాష్ట్ర రాజధాని హైదరాబాద్ నుండి 441 కి.మీ. మద్దకావారిపల్లి పిన్ కోడ్ 515561 మరియు పోస్టల్ హెడ్ ఆఫీస్ ఓబుల దేవర చెరువు.

ఇప్పుడు ప్రస్తుత తరం వారు విద్యకు మరింత ప్రాముఖ్యత ఇస్తున్నారు. కరువు, ఆర్థిక సమస్యలను కూడా గ్రామ ప్రజలకు ఉన్నాయి. R D T విన్సెంట్ ఫెర్రర్ 2 పెద్ద నీటి ట్యాంకులను పునర్నిర్మించారు. నీటి ట్యాంక్ కూడా పునర్నిర్మించటానికి పెండింగ్‌లో ఉంది. ఇది అటవీప్రాంతానికి చాలా దగ్గరగా ఉంది. అడవి జంతువులకు తాగునీటికి ప్రధాన వనరు.

## మూలాలు

## బయటి లింకులు

వర్గం:ఓబులదేవరచెరువు మండలం లోని రెవెన్యూయేతర గ్రామాలు
కొయ్యకాళ్ళ మనుషులు

**కొయ్యకాళ్ళ మనుషులు** తెలుగువారి జానపద కళారూపాల్లో ఒకటి. ఉత్సవాలు, జాతర్లలో వీరు కనిస్పిస్తూంటారు.

ఆంధ్ర దేశంలో ఉత్సవాల్లో, జాతర్లలో, పెళ్ళిళ్ళలో బుట్ట బొమ్మల ప్రదర్శన చూస్తూనే వున్నాం. అదే మాదిరి కాళ్ళకు కొయ్యలు కట్టుకుని అందిరి కంటే ఎత్తుగా కనిపిస్తూ ప్రేక్షకులకు ఆశ్చర్యాన్ని కలిగిస్తూ ఉత్సవ సమయాల్లో నృత్యం చేస్తూ వుంటారు.

తేలికగా వుండే గట్టి కొయ్యలతో కాలికి అమర్చే కొయ్యలను తయారు చేస్తారు. అవి నాలుగడుగులు పొడు గుంటాయి. వాటిని పాదాలకు అమర్చి, గట్టిగా కట్టుకొని మరొక కర్ర సహాయంతో కొంచెం దూరం నడుస్తూ అలాగే నృత్యం ప్రారంభించి ఎవరి సహాయం లేకుండానే తప్పెటల వాయిద్యానికి అనుకూలంగా అడుగులేస్తూ అభినయిస్తారు. ఇలా నృత్యం చేయడానికి నైపుణ్యం కావాలి. కొయ్య కాళ్లతో నృత్యం చేస్తూనే కొన్ని విన్యాసాలు చేసి ప్రేక్షకుల్ని రంజింప చేస్తారు.

అలాగే కొంత మంది లంబాడీలు, ఎరుక సానులూ, కొన్ని కొయ్య బొమ్మలను తయారు చేసి, చేతులతో ఆడిస్తూ, ఆ బొమ్మలకు శృంగారాన్ని కలిగిస్తూ రెండు బొమ్మల మధ్యా కలహాన్ని రేపెడుతూ చమత్కారంగా ఆడిస్తారు. ఇలాంటి ఆటలన్నీ ఒక నాటి జానపదుల్ని ఎంతగానో అలరించాయి. ఈనాడివి చాల అరుదుగా ఉన్నాయి.

## సూచికలు
* తెలుగు విశ్వవిద్యాలయం, హైదరాబాదు వారు 1992 సంవత్సరంలో ప్రచురించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు

వర్గం:జానపద కళారూపాలు
మ్యాగీ

**మ్యాగీ **  కంపెనీ నెస్లే కు చెందిన ఉప కంపెనీ. ఇది ప్రధానముగా వారి ఆహార ఉత్పత్తులను తయారుచేస్తుంది. ఇది 19 వ శతాబ్దం చివరలో స్విట్జర్లాండ్‌లో ఉద్భవించిన మసాలా, తక్షణ సూప్,  నూడుల్స్ యొక్క అంతర్జాతీయ బ్రాండ్. మాగీ సంస్థను నెస్లే 1947 లో కొనుగోలు చేసింది.

## చరిత్ర
1884 లో జూలియస్ మాగీ తన తండ్రి మిల్లును స్వాధీనం చేసుకున్నప్పుడు ఈ సంస్థ స్విట్జర్లాండ్‌లో ఉద్భవించింది. అతను త్వరగా పారిశ్రామిక ఆహార ఉత్పత్తికి మార్గదర్శకుడయ్యాడు, కార్మికుల కుటుంబాలు పోషకాలు తీసుకోవడం మెరుగుపరచడం లక్ష్యంగా. మాగ్గి మొట్టమొదటిసారిగా ప్రోటీన్ అధికంగా ఉండే చిక్కుళ్ళు భోజనాన్ని మార్కెట్లోకి తీసుకువచ్చింది.  1886 లో లెగ్యూమ్ భోజనం ఆధారంగా రెడీమేడ్ సూప్‌ను తయారుచేసింది. ఆ తరువాత జూలియస్ మాగీ బౌలియన్ కాన్సన్‌ట్రేట్స్ ప్రవేశపెట్టాడు, మొదట క్యాప్సూల్స్‌లో, తరువాత క్యూబ్స్‌లో వాటీని అందించాడు. 1897 లో, జూలియస్ మాగీ జర్మనీలోని సింగెన్‌లో మాగీ జిఎమ్‌బిహెచ్ అనే సంస్థను స్థాపించాడు. 

1947 లో, యాజమాన్యం,  కార్పొరేట్ నిర్మాణంలో అనేక మార్పుల తరువాత, మాగీ యొక్క హోల్డింగ్ కంపెనీ నెస్లే కంపెనీతో విలీనం అయ్యి నెస్లే-అలిమెంటనా ( S.A.) ను ఏర్పాటు చేసింది, ప్రస్తుతం దీనిని ఫ్రాంకోఫోన్ హోమ్ బేస్ లో నెస్లే S.A.

## మూలాలు

## బయటి లంకెలు

* Official site 
* Maggi USA 
* Nestlé: Maggi
* Maggi India Maggi is a Nestle brand of instant soups, cubes, ketchups, sauces, seasonings and instant noodles.
* Nestlé Canada Maggi Liquid Seasoning Ingredients
* 

వర్గం:కంపెనీలు
వర్గం:సంస్థలు
ఓటమి

గెలుపుకు వ్యతిరేకం **ఓటమి**. ఓటమిని ఆంగ్లంలో Defeat అంటారు. 

## క్రీడలు
ఇద్దరు వ్యక్తుల మధ్య లేదా రెండు జట్ల మధ్య పోటీ జరిగినపుడు ఒకరు గెలుపొందడం మరొకరు ఓడిపోవడం జరుగుతుంది. క్రీడలలో గెలుపొందిన వారు, ఓడిన వారు మళ్ళీ మళ్ళీ పలు పోటీలలో పాల్గొంటారు. 

## రాజకీయాలు
రాజకీయాలలో ఒక పదవి కోసం ఒక వ్యక్తి మాత్రమే నిలబడినపుడు అతని ఎన్నిక ఏకగ్రీవం అవుతుంది. అలాకాక ఒక పదవి కోసం ఇద్దరు లేదా కొంతమంది పోటీ చేసినప్పుడు ఒకరు గెలుపొందగా మిగతా అభ్యర్థులు ఓటమి చెందుతారు.

మంచినేతను ఓడిస్తే ఓడేది ఓటరే:
సరైన మంచి నిర్ణయాలు తీసుకొనగలిగి ప్రజాభిప్రాయం ప్రకారం నడుచుకోగల రాజకీయవేత్తను ఎన్నుకున్నప్పుడే సరైన అభివృద్ధి జరుగుతుంది. కొన్ని సమయాలలో ఓటరు డబ్బుకో, మద్యానికో ప్రలోభపడి తమ అమూల్యమైన ఓటును సరిగా వినియోగించలేకపోతారు, తద్వారా మంచి నేతను కోల్పోతారు, ఎన్నికైన నేత సరైన సమయంలో ప్రజోపయోగ నిర్ణయాలు తీసుకోకపోవడం వల్ల, లేదా నిర్ణయాలు తీసుకోకపోవడంలో జాప్యం వల్ల నష్టం జరిగి ఆ ప్రభావం ఓటరుపై పడుతుంది.

భారత దేశ రాజకీయాలలో ఓటమి చెందిన ప్రముఖులు:
ఇందిరాగాంధీ, నందమూరి తారక రామారావు, ఎన్.జి.రంగా, చిరంజీవి, వెంకయ్య నాయుడు, షీలా దీక్షిత్

## యుద్ధాలు
రాజ్యం కోసం జరిగిన యుద్ధాలలో ఒకరి సైన్యాన్ని మరొకరి సైన్యం లొంగదీసుకోవడం, బందీ చేయడం, లేదా హతమార్చడం చేసేవారు. గెలుపొందిన రాజు, ఓడిపోయిన రాజు రాజ్యాన్ని స్వాధీనం చేసుకునేవాడు.
### పురాణాలు
భారతంలో శక్తివంతుడు, సత్యవర్తనుడు, పరాక్రముడైన భీష్మునికీ తప్పలేదు ఓటమి, మహాభారత యుద్దంలో అర్జునుడి రథం ముందు భాగంలో శిఖండి అస్త్రం చేతబూని ఉండడం చూడగానే భీష్ముడు తన చేతిలోని అస్త్రం జారవిడిచాడు. అదను చూసి అర్జునుడు భీష్ముడిని హతమార్చాడు.

## సామెతలు
ఓటమి గెలుపుకు తొలిమెట్టు.

## ఇవి కూడా చూడండి
గెలుపు

## బయటి లింకులు
*గెలుపు - ఓటమి

వర్గం:పదజాలం
కాగు

150px|కాగులు:మట్టి పాత్రలు:వీటిలో బియ్యం వంటివి భద్రపరుస్తారు
**కాగు** ఇది మట్టితో పెద్ద కుండలాగ కుమ్మరి చేసి ఇస్తాడు. రెండు వైపుల చిన్న మూతి కలిగి, మధ్యలో రెండడుగులు వ్యాసం కలిగి సుమారు నాలుగడుగులు ఎత్తు కలిగిన పెద్ద మట్టి పాత్రే కాగు. దీనిని నేలమీద పెట్టి అందులో బియ్యం, ధాన్యం ఇతర పప్పు దినుసులు దాస్తుంటారు. దీన్ని మనకు అనుకూలమైన ప్రదేశంలోనికి మార్చుకొని పెట్టుకోవచ్చు. కాగు .... ఏక వచనము, కాగులు.... బహువచనము.
## వేడినీళ్ల రాగి కాగు లేదా బాయిలరు

విద్యుత్తు పూర్తిగా వాడకం రాకముందు కాలం,ముఖ్యంగా చలికాలంలో వేడినీళ్లకై ఈ రాగి కాగును వాడేవారు.దీనిని బాయిలరు అనికూడా అంటారు. ఇది రాగితో చెయ్యబడి వుండును. ఇది చూచుటకు స్తూపాకారం వెలుపలి నిర్మాణం కల్గి,లోపల మధ్యలో నిలువుగా గొట్టం కలిగి వుండును.అడుగు భాగం,పైభాగం గోళాకారంగా వుండును.స్తూపాకారభాగం నిలువుగా వుండేళా ఒకస్టాండు మీడ దీనిని బిగించెదరు.స్తూపాకారభాగానికి,గొట్టానికి మధ్యభాగంలో నీరు వుండును.నిలువు గొట్టాన్ని చిమ్ని అంటారు. ఈ చిమ్ని ఆడుగుభాగం ప్లేట్కు రంధ్రాలున్న జాలీ బిగింపబడి వుండును.నిలువు గొట్టంలో పిడకలు,బొగ్గు,లేదా చిన్న కట్టేపేడులు వేసి మండించెదరు.మంట వలన ఏర్పడిన వేడిని గొట్టం/చిమ్నీ ద్వారా గ్రహించి నీరు వేడెక్కును. వేడెక్కిన నీటిని తీసుకొనుటకు కిందిభాగంలో పక్కగా ఒక కొళాయి/వాల్వు/కవాటంవుండును.పై భాగాన గోళాకార భాగంలో నీరు పోయుటకు ఒక మూత వుండును.

ప్రస్తుతం ఇలాంటీ రాగికాగు లేదా బాయిలరులను రోడ్దుపక్కన వుండే టీ/కాఫీ స్టాలులలో చూడవచ్చును.
వర్గం:మట్టి పాత్రలు
బఖ్త్ ఖాన్

thumb|బఖ్త్ ఖాన్|249x249px
**బఖ్త్ ఖాన్,** (1797–13 మే 1859) ఈస్ట్ ఇండియా కంపెనీ కి వ్యతిరేకంగా జరిగిన సిపాయిల తిరుగుబాటు 1857 కు భారత సైన్యాధ్యక్షుడు.
## నేపథ్యం
యూసుఫ్‌జాయి తెగ శాఖ అయిన రొహిల్లా తెగ నాయకుడైన నజీబుద్దౌలా కుటుంబానికి చెందిన పష్తూన్ (పక్తూన్) ఈ బఖ్త్ ఖాన్. ఇతడు రోహిల్‌ఖండ్ కు చెందిన బిజ్నోర్ లో జన్మించాడు. ఆతరువాత ఈస్ట్ ఇండియా కంపెనీలో సూబేదార్ గా నియమితుడయ్యాడు. బెంగాల్ హార్స్ ఆర్టిల్లరీలో 40 సంవత్సరాల సుదీర్ఘ సేవలందించాడు.
## తిరుగుబాటు

ఢిల్లీ లోని రెండవ బహాదుర్ షా సేనలకు నాయకుడైన బహాదుర్ షా రెండవ కుమారుడు మిర్జా మొఘల్ అంతగా తర్ఫీదు లేనివాడు. అలాంటి తరుణంలో బహాదుర్ షా, బఖ్త్ ఖాన్ కు "సాహెబ్ ఎ ఆలం బహాదుర్" (లార్డ్ గవర్నర్ జనరల్) అనే బిరుదునిచ్చి తన సేనలకు ముఖ్య అధిపతిగా నియమించాడు. 

బఖ్త్ ఖాన్ అనేక సవాళ్ళను ఎదుర్కొన్నాడు. బ్రిటిష్ వేగులు ఢిల్లీ నగరంలో బహాదుర్ షాను లొంగిపొమ్మని తీవ్ర వత్తిడి తీసుకొచ్చారు. తగిన తర్ఫీదు లేని కారణంగా బహాదుర్ షా సేనలు బలహీన పడ్డాయి. సరైన అవగాహన నియంత్రణ లేని కారణాలు కృంగదీసాయి. ఢిల్లీ ఆంగ్లేయుల వశమయింది. 

బహాదుర్ షా హుమాయూన్ పేలెస్ లో బందీ గావింపబడ్డాడు.

బఖ్త్ ఖాన్ తిరుగుబాటు దారులతో చేతులు కలపడానికి లక్నో, షాజహాన్ పూర్ కు బయలుదేరాడు. 1859 తీవ్రమైన గాయాల వల్ల వీరస్వర్గం పొందాడు ನೇಪಾಳದ ತೇರೈನಲ್ಲಿ. 

## మూలాలు

వర్గం:1857 మొదటి భారత స్వాతంత్ర్య యుద్ధంలో పాల్గొన్న యోధులు
వర్గం:సిపాయిల తిరుగుబాటు
వర్గం:1798 జననాలు
వర్గం:1859 మరణాలు
వర్గం:భారతీయ ముస్లింలు
వర్గం:ఈస్టిండియా కంపెనీ సైనికులు
వర్గం:బీహార్ వ్యక్తులు
గుడిసిల్లు/ చుట్టిల్లు

150px|right|thumb|గుడిసిల్లు
వృత్తాకారంలో మట్టి గోడ పెట్టి మద్యలో ఒక దూలం పెట్టి దాని ఆధారంగా గోడపై నుండి వాసాలను శంఖాకరంలో పైకి అమర్చి దానిపై రెల్లు గడ్డి, బోద గడ్డి గాని కప్పి గోడకు ఒక తలుపు వుంచి నివాస యోగ్యంగా చేసిన ఇంటినే గుడిసిల్లు లేదా చుట్టిల్లు అని అంటారు. గుడిసిల్లు/చుట్టిల్లు ఇవి వృత్తాకారంలో వుండి ఒకే దూలం కలిగి కప్పు శంకాకారంలో పైకి వుంటాయి. పూరిల్లుకు లాగానె వీటికి పైకప్పు వేస్తారు. *చుట్టిల్లు అంత సుఖం లేదు... బోడి గుండంత బోగం లేదు* అనేది ఈ చుట్టిల్లుకు సంబంధించిన ఒక సామెత. రాతి గోడలు, పైకప్పు బండలతో వేసిన చుట్టిళ్లు కూడా వుంటాయి. ఇవి శాశ్వతమైనవి. ఇలాంటివి ఇప్పుడు కొత్తగా కట్టక పోయినా పాతవి అరుదుగా పల్లెల్లో కనబడు తున్నాయి. ( బొమ్మ చూడుము) ఇదే మాదిరి ఇళ్లను పక్కాగా కూడా నిర్మిస్తున్నారు. ఇలా వృత్తాకారంలో రాతి గోడల పై బండలు పరిచి కూడా శాశ్వతమైన ఇళ్ళను నిర్మిస్తారు. కాని వీటిని ఎక్కువ దాన్యపు గెరిసెలు, గాదెలుగా వుపయోగిస్తారు.

వర్గం:ఇల్లు
కుడితి

**కుడితి** అనగా బియ్యములోనగువాని కడుగు నీరు అని అర్థము. అదేవిధముగా సామాన్యముగా వంటింటిలో (పల్లెల్లో) వృధా ద్రవ పదార్థాలన్నీ... మిగిలిన వంటలు, కూరలు మొదలగు వన్నీ ఒక తొట్టెలో వేసి పశువులకు పెడతారు దానినే కుడితి అని అంటారు

కుడుతొట్టిలో పశువులు త్రాగే ద్రవ పదార్థాలను **కుడితి** అంటారు. కుడుతొట్టి అనగా మట్టితో చేసిన ఒక పెద్ద పాత్ర. ఇందులో వంటింటిలో వెలువడే గంజి, బియ్యం కడుగు నీళ్ళు, చద్దినీళ్ళు మొదలగు ద్రవ పదార్థాలతో పాటు గానుగ పిండి, తౌడు, మిగిలి పోయిన అన్నము, కూరలు మొదలగు వాటిని వేస్తారు, పశువులు వాటిని చాలా ఇష్టంగా త్రాగుతాయి దానినే కుడితి అంటారు.

కుడుచు = అనగా త్రాగు, లేదా తిను అని అర్థం. దాని నుండి పుట్టిన మాటే కుడితి.

కుడితి: సంబంధించిన సామెతలు: 
* కుడితిలో పడ్డ ఎలక లాగ కొట్టు కుంటున్నాడు.
* అందరికీ శకునం చెప్పే బల్లి చివరకు కుడితిలో పడి చచ్చినట్లు.

వర్గం:పశుపోషణ
నింగలెన్నె కమ్యూనిస్టాకి

**నింగలెన్నె కమ్యూనిస్టాకి** (నన్ను కమ్యూనిస్టుగా మార్చావు) అనే నాటకం కేరళ సమాజంలో ప్రకంపనలు సృష్టించింది. ఆనాటి సమాజంలో భూస్వాముల పెత్తనానికి, దోపిడికి వ్యతిరేకంగా పోరాడండి అనే సందేశంతో రూపొందించిన ఈ నాటకం ప్రజలను ఉద్యమంలోకి దింపింది. భూస్వామ్య దుర్మార్గాలకు వ్యతిరేకంగా ప్రజలను కదనానికి కదలించింది.

తొప్పిలి భాసి రచించిన ఈ నాటకాన్ని కేరళ పీపుల్స్‌ ఆర్ట్‌ క్లబ్‌ (కె.పి.ఎ.సి.) 1952 డిసెంబరు 6 తేదీన తలశేరి పట్టణంలో సుదర్శన్‌ హాల్లో ప్రపథమంగా ప్రదర్శించింది. అప్పటివరకూ తమిళనాడుకు చెందిన నాటక సమాజాలు పౌరాణిక నాటకాలను కేరళలో ప్రదర్శిస్తుండేవి. జనార్దన్‌ కురూప్‌, ఎన్‌.రాజగోపాలన్‌ నాయక్‌, కె.ఎస్‌.రాజామణి, ఒఎన్‌వి శివరాజన్‌ తదితరులు తొప్పిలి భాసి రచించిన నాటకాన్ని సమాజంలో జరుగుతున్న భూస్వామ్య దోపిడికీ, దౌర్జన్యానికి వ్యతిరేకంగా ప్రజలను చైతన్య పరచడానికి సాధనంగా వినయోగించుకోనాలని నిర్ణయించారు. రాష్ట్ర వ్యాప్తంగా 10 వేల ప్రదర్శనలు నిర్వహించారు.

## నాటక సారాంశం
ఒక భూస్వామి కొడుకు కమ్యూనిస్టు పార్టీ పట్ల ఆకర్షితుడై, పార్టీ ఆశయాలకు అనుగుణంగా పని చేయడం ప్రారంభిస్తాడు. భూస్వామి అయిన తండ్రిని ఎదురించి పోరాటం చేస్తాడు. భూస్వామ్య విధానానికి వ్యతిరేకంగా వ్యవసాయ కూలీలను సమీకరిస్తాడు. ఉద్యమాలు నిర్వహిస్తాడు. ఈ నాటకం చివరిలో కథా నాయకుడి తండ్రి (భూస్వామి) భూస్వామ్య విధానం మారాలన్న తన కుమారుని ఆశయాన్ని అంగీకరిస్తాడు. 'నన్నూ కమ్యూనిస్టుగా మార్చావు. నాకు ఎర్రజెండా ఇవ్వు...' అని కొడుకుతో అనడంతో నాటకం ముగుస్తుంది.

## ఫలితాలు
ఈ నాటకం కేరళ ప్రజలను అమితంగా ఆకట్టుకుంది. వారి ఆలోచనలపై ఎంతో ప్రభావం చూపింది. భూస్వామ్య వ్యతిరేక పోరాటంలో వేలాదిమంది ఆకర్షితం కావటానికి ఎంతో దోహద పడింది. 1952లో కేరళలో కమ్యూనిస్టు పార్టీ అధికారంలోకి రావడానికి ఈ నాటకం కూడా దోహదపడిందని అప్పట్లో పత్రికలు వ్యాఖ్యానించాయి. దీనిని బట్టి అర్థం చేసుకోవొచ్చు : మలయాళ సమాజంపై ఈ నాటకం ఎంతటి ప్రభావాన్ని చూపిందో..!

60 ఏళ్లు పూర్తయిన సందర్భంగా 2012 డిసెంబరు 6న ఈ నాటకాన్ని తొలి ప్రదర్శన జరిగిన హాల్లోనే ప్రదర్శించటం చాలా ఉత్తేజం కలిగించింది.

కళ కళకోసం కాదు, ప్రజల కోసం ... అన్న సూక్తిని అనుసరించి, కళల ద్వారా ప్రజలను చైతన్య పరచి, వారిని ఉద్యమాల్లోకి తీసుకురావటానికి కమ్యూనిస్టు పార్టీలు ప్రజా కళల ద్వారా కృషి చేస్తూనే ఉన్నాయి. ఈ కృషి మరింత ఉధృతంగా జరగాల్సిన అవసరం నేడు ఎంతైనా ఉంది. స్వాతంత్య్రానంతరం ప్రజల సొమ్ముతో, సోషలిస్టు రష్యా సహకారంతో నిర్మించిన అనేక ప్రభుత్వ రంగ సంస్థలను నేడు క్రమంగా ప్రైవేటు పరం చేస్తున్న వైనం మనం చూస్తూనే ఉన్నాం. భూమి, ఖనిజాలు వంటి సహజ సంపదలను బడా పెట్టుబడిదారులకు అప్పనంగా ధారాదత్తం చేస్తున్నారు నేటి పాలకులు. అధికారాన్ని అడ్డం పెట్టుకుని లక్షల కోట్లు దండుకుంటున్నారు. ఇదంతా కప్పిపుచ్చడానికి ప్రజలను యాచకులుగా మారుస్తున్నారు. భూ సంస్కరణలు అమలు చేస్తామని, ప్రకృతి వనరుల ఫలితాలను ప్రజలకు అందిస్తామని; ప్రజలందరికీ కూడు, గూడు, గుడ్డ వంటి మౌలిక అవసరాలు సమకూరుస్తామని వాగ్దానం చేసిన పాలకులు వాటన్నింటినీ తుంగలో తొక్కి అడ్డగోలుగా వ్యవహరిస్తున్నారు. విద్య, వైద్యం ప్రాథమిక అవసరాలు ప్రజలకు అందకుండా చేసి, రూపాయికి కిలో బియ్యం, ఉచితంగా ల్యాప్‌టాప్‌లు వంటి ఆకర్షక పథకాలతో ఓట్ల పంట పండించుకోవాలని తహతహలాడుతున్నారు.

వర్గం:మలయాళ నాటకాలు
ఐటీ జాయింట్ యాక్షన్ కమిటీ

హైదరాబాద్ లో ఐటీయిజం మొదలైంది. వరుస ఉద్యమాలతో అభివృద్ధిలో పదేళ్లు వెనక్కి పోయిన హైదరాబాద్ లో సాఫ్ట్ వేర్http://www.ndtv.com/article/cities/hyderabad-s-information-technology-industry-now-breathes-easy-after-announcement-of-telangana-399619 పైనా ఆ ప్రభావం తీవ్రంగా పడడంతో సాఫ్ట్ వేర్ ఉద్యోగులంతా కలిసి ఐటీయిజాన్ని ప్రారంభించారు. హైదరాబాద్ బ్రాండ్ వేల్యూ పడిపోవడంతో, ఐటీ రంగ విస్తరణ ఆగిపోవడమే గాక, కొత్తగా పెట్టుబడులు రావడం లేదని వారు ఆవేదన వ్యక్తం చేస్తున్నారు. వరుస ఉద్యమాలతో ఐటీ ఎగుమతులు సగానికి పైగా పడిపోయాయనేది వారి ఆవేదన. ఏడాదికి 53వేల కోట్ల ఐటీ ఎగుమతులుంటేhttp://www.thehindubusinessline.com/industry-and-economy/info-tech/it-industry-in-ap-clocks-rs-53000-cr-revenues/article4241434.ece, అది ఇప్పుడు సగానికి పడిపోయింది. దీంతో ఐటీ ఉద్యోగులంతా కలిసి, జేఏసీగా ఏర్పడ్డారు. సేవ్ ఐటీ-సేవ్ హైదరాబాద్ పేరుతో ఉద్యమాన్ని ప్రారంభించారుhttps://web.archive.org/web/20130825204152/http://pallibatani.com/view-267-ap-roundup-technology-hot.html రాష్ట్రంలో నెలకొన్న అనిశ్చితిని తొలగించి...ఏదో ఒక నిర్ణయాన్ని వెంటనే తీసుకుని అమలు చేయాలని కేంద్ర ప్రభుత్వాన్ని జేఏసీ కోరనుంది.

అంతేకాదు... వరుస ఉద్యమాలు, ఆందోళనలతో హైదరాబాద్ ను అతలాకుతలం చేస్తున్న ఉద్యమ కారులను, రాజకీయనేతలను ఐటీ జేఏసీ కలిసి 
ఇకనైనా గొడవలు ఆపాల్సిందిగా విజ్ఞప్తి చేయనుంది. దేశంలోనే ఐటీ ఉద్యోగులు కలిసి..జేఏసీగా ఏర్పడడం హైదరాబాద్ లోనే మొదటిసారి.

వర్గం:ఆంధ్రప్రదేశ్ కమిటీలు
స్వాగతం (నాటకం)

**స్వాగతం** శ్రీ భారతుల రామకృష్ణ రచించిన సాంఘిక నాటకం. ఈనాటి యువత నాటకరంగం వైపు కాక సినిమా రంగానికి ఎక్కువ ఆకర్షితులై కేవలం డబ్బు కోసమే ఆలోచిస్తున్నారు తప్ప నైతిక విలువలు గురించి పట్టించుకోకుండా యువతని చెడుమార్గంలో పయనింపచేసే సినిమాలు తీస్తున్నారని తెలియ చేయడం జరుగుతుంది. 

## కథా సారాంశం

నాటకం ఒక యాగముగా , రంగస్థలమే యజ్ఞ వాటికగా, నటులు సమిధిలుగా ఆ యాగ హోమగుండం లో సమిధులుగా మారి ప్రేక్షకుల అభిమానమనే యజ్ఞ ఫలాన్ని పొందడమే పరమావధిగా భావించే విశ్వనాధం అనే మహా నటుడు తన జీవితాన్ని నాటక రంగానికే అంకితం చేస్తాడు.. 
భార్య, పిల్లలు, వుద్యోగం కన్నా నాటకమే ప్రాణంగా బతుకుతాడు.. ఆఫీసర్ వచ్చి వారించినా ఆయనచేత కూడా నాటకం, కళలు గొప్పవని ఒప్పిస్తాడు.

భారత, రామాయణ ఇతిహాసాల్లోని ధర్మ నిరతిని కళల ద్వారా, తమ గళం , కలం ద్వారా లోకానికి తెలియపరచి సంఘం, సమాజం, దేశం యొక్క అభ్యున్నతికి ఎంతో తోడ్పతున్నారని, అందుకే కళాకారులు చనిపోయినా ప్రజల గుండెల్లో శాశ్వతంగా సుస్థిర స్థానాన్ని ఏర్పరుచుకుంటారని, కళాకారుల సంపాదన కరెన్సీ నోట్లు కావని, ప్రేక్షకులు అభిమానంతో ఇచ్చే వెలకట్టలేని పురస్కారాలు, జ్ఞాపికలు అని తెలియచేస్తాడు.. 
మీరంతా కళాకారులని చిన్న చూపు చూడకుండా అభిమానంతో ఆదరించండి, కళలను ప్రోత్సహించండి, నాటకాన్ని సజీవంగా నిలబెట్టండి .. అని ఆ మహానటుడు అభ్యర్ధనతో నాటకం ముగుస్తుంది.

వర్గం:తెలుగు నాటకాలు
ఎమ్.వి.రాజమ్మ

**ఎమ్.వి.రాజమ్మ** దక్షిణ భారతదేశపు నటి. బహుముఖ ప్రజ్ఞాశాలి. కన్నడలోనే కాకుండా భారతదేశంలో మొదటి మహిళా నిర్మాతగా పేరుగాంచింది. తెలుగు, తమిళ, కన్నడం మూడు భాషలలో 100కు పైగా సినిమాలలో నటించి తారగా వెలుగొందింది. ఈమె రాజ్‌కుమార్తో కలిసి అనేక సినిమాలలో నటించింది, ఆ తరువాత రాజ్ కుమార్ సినిమాలలో తల్లి పాత్రలు కూడా చేసింది.

రాజమ్మ 1923 లో బెంగుళూరు గ్రామీణ జిల్లాలోని అగ్గండనహళ్లిలో జమిందారీ వంశంలో నంజప్ప, సుబ్బమ్మ దంపతులకు జన్మించింది. ఆమె మాతృభాష కన్నడ. విద్యాభ్యాసం బెంగుళూరులోని ఆర్య బాలికా పాఠశాలలో సాగింది. ఎనిమిదవ తరగతిలో ఉండగానే ఈమె నాటకాలలో నటించడం ప్రారంభించింది. ఈమె ముఖ్యంగా బి.ఆర్.పంతులు సినిమాలలో కనిపించేంది. ఆయనతో కలిసి పూర్వరంగంలో చంద్రకళా నాటక మండలి స్థాపించి రంగస్థలంపై నటించింది. ఈమె కథానాయకిగా తొలి చిత్రం సింహా యొక్క సంసారనౌక. 1943లో రాధా రమణ సినిమా తీయడానికి విజయ ప్రొడక్షన్స్ అనే సొంత నిర్మాణ సంస్థని స్థాపించింది, తరువాత బి.ఆర్.పంతులు సంస్థ పద్మినీ పిక్చర్స్ తో కలిపి సినిమాలు తీశారు. రాధా రమణ ఒక మహిళా నిర్మాతచే నిర్మించిన తొలి సినిమా. ఇందులో దర్శకుడు, రచయిత జీ.వి.అయ్యర్‌ను, నటుడు బాలకృష్ణను సినిమారంగానికి పరిచయం చేసింది.

ఈమె పంతులమ్మ వంటి సామాజిక పాత్రలైనా, కిత్తూరు చెన్నమ్మ మొదలైన పౌరాణిక పాత్రలైన వాటికే తనదైన ఒక ప్రత్యేక ముద్ర వేసేది. ఈమె కె.సుబ్రమణ్యం సినిమాలు అనంతశయనం, భక్త ప్రహ్లాద, గోకుల దాసి సినిమాలలో నటించింది.

ఈమె 1999 ఏప్రిల్ 24న చెన్నైలో మరణించింది.

## మూలాలు

వర్గం:1923 జననాలు
వర్గం:1999 మరణాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
ముస్లిం బ్రదర్‌హుడ్

"ముస్లిం బ్రదర్‌హుడ్ సొసైటీ" "ఒక బహుళజాతి ఇస్లామిక్ రాజకీయ సంస్థ. ఇజ్రాయెల్‌లో 1928లో స్థాపించబడింది

## చరిత్ర
1928, మార్చిలో ఈజిప్ట్‌లోని ఇస్మాలియా అనే చోట రూపుదాల్చింది. పండితుడు, ఉపాధ్యాయుడు హసన్ అల్ బన్నా దీని స్థాపకుడు. సూయెజ్ కాలువ పనిలో ఉన్న ఆరుగురు శ్రామికులతో మొదలైన బ్రదర్‌హుడ్ ఎంతో వేగంగా విస్తరించి రెండో ప్రపంచయుద్ధం ముగిసేనాటికి రెండు లక్షల మంది సభ్యులను ఆకర్షించింది. 1948 నాటికి పలు దేశాలలో రెండువేల శాఖలతో, ఐదులక్షల మంది సభ్యులతో బలపడింది. బ్రదర్‌హుడ్ తన వ్యతిరేకులను నిర్మూలిస్తుందని మొదటి నుం చి ఆరోపణలు ఉన్నాయి. 1948 నాటి ఈజిప్ట్ అధ్యక్షుడు మహ్మద్ ఫాహిం అన్నూ క్రిషిపాషా హత్య వెనుక ఈ సంస్థ ప్రమేయం ఉం దని ఆరోపణలు ఉన్నాయి. ఆ సంవత్సరంలోనే ఇది నిషేధానికి గురైంది. ఈజిప్ట్ ప్రభుత్వంతో బ్రదర్‌హుడ్‌కు ఎక్కువ కాలం సంఘర్షణే కనిపిస్తుంది. అబ్దుల్ నాసర్ (1954) ఈ సం స్థను అదుపులో పెట్టే ప్రయత్నం చేశాడు. ఈ ఆటుపోట్లతో 1970లో ఈ సంస్థ హింసాకాండను వీడి, రాజకీయపార్టీ అవతారం ఎత్తాలని అనుకుంది. కానీ ఎన్నికలలో పోటీ చేయడానికి అప్పటికే అర్హత కోల్పోయింది. దీనితో దీని సభ్యులు ఇండిపెండెంట్లుగా పోటీ చేసేవారు. అలా మొదలైన ఎన్నికల ప్రయాణం 2005 నాటికి 88 స్థానాల దాకా చేరింది. 2011లో ముబారక్‌ను పదవీచ్యుతుని చేయడంలో బ్రదర్‌హుడ్ కీలకపాత్ర వహించి, చట్టబద్ధత సాధించింది. ఈ ‘విప్లవం’లోనే బ్రదర్‌హుడ్‌కు సైన్యం మద్దతు పలికింది.
 
ఎన్నికలలో పోటీ చేసే వీలులేకపోవడంతో అనుబంధంగా ఫ్రీడమ్ అండ్ జస్టిస్ పార్టీని ఏర్పాటు చేసింది. దీని అధ్యక్షుడే మహ్మద్ మొర్సీ. 2000-2005 మధ్య పార్లమెంట్ సభ్యుడు. 2012 అధ్యక్ష ఎన్నికలలో బ్రదర్‌హుడ్, ఫ్రీడమ్ అండ్ జస్టిస్ పార్టీ అభ్యర్థిగా అధ్యక్ష ఎన్నికలలో ఇతడే పోటీ చేశాడు. ఓటర్లలో అరవైశాతం మొర్సీకే ఓటేశారు. 508 స్థానాలు ఉన్న పార్లమెంటులో మొర్సీ పార్టీ, ఈ పార్టీ మద్దతు ఉన్న వారు 235 మంది గెలిచారు. ఇంత మద్దతు ఉన్నా కేవలం జూన్ 30, 2012 నుంచి జూలై 3, 2013 వరకు మాత్రమే పాలించాడు. హద్దుల్లేని అధికారాలు చేజిక్కిం చుకోవడంతో సంక్షోభం ఏర్పడింది. సైన్యం నాయకత్వంలో తాత్కాలిక సైనిక ప్రభుత్వం ఏర్పాటైంది. 
 
ఈజిప్ట్‌లో మైనారిటీగా ఉన్న క్రైస్తవులపై దాడులతో బ్రదర్‌హుడ్ పూర్తిగా అప్రతిష్టపాలైంది. ఉదారవాదులపై కక్ష కట్టడం మరొక అంశం. అయితే తాత్కాలిక ప్రభుత్వ లక్ష్యం నెరవేరడం సులభం కాదు. బ్రదర్‌హుడ్ రకరకాల పేర్లతో బహ్రెయిన్, సిరియా, జోర్డాన్, ఇరాన్, ఇరాక్, పాలస్తీనా, సౌదీ అరేబియా, కువైట్, యొమెన్, కెన్యా (బరాక్ ఒబామా సవతి సోదరుడు మాలిక్ ఒబామాకు దీనితో సంబంధాలు ఉన్నాయని చెబుతారు), అల్జీరియా, సూడాన్, సోమాలియా, ట్యునిషి యా, లిబియా, మారిటేనియా, రష్యా (2003 లో నిషేధించారు), అమెరికా, బ్రిటన్, ఇండోనేషియా, భారత ఉపఖండం (అబ్దుల్ అలా మౌదుది 1941లో లాహోర్‌లో స్థాపించిన జమాతె ఎ ఇస్లాం అదే)లో పనిచేస్తున్నది. ప్రభుత్వాలతో విభేదిస్తూనే 80 ఏళ్లుగా మనుగడ సాగిస్తున్న సం స్థ ఇది.
## బయటి లింకులు

*
*Ikhwan Web official site
*
*"Egyptian democracy and the Muslim Brotherhood" European Union Institute for Security Studies

వర్గం:ప్రపంచం
వఝ్ఝల

వఝ్ఝల తెలుగువారిలో కొందరి ఇంటి పేరు.

కడప జిల్లా పెనగలూరు మండలంలోని పొందలూరు అనే గ్రామంలోని స్మార్త బ్రాహ్మణుల ఇంటి పేరు. ప్రస్తుతం వీరు పొందలూరు, ప్రొద్దుటూరు, హైదరాబదు, చెన్నై లలో నివసిస్తున్నారు. వీరు పూర్వం నెల్లూరు జిల్లాలోని జూలపల్లె (జువ్వలపల్లె) అనే గ్రామంలో ఉండేవారు. ఈ జూలపల్లె అనే గ్రామం సోమశిల ఆనకట్ట ముంపు గ్రామం. లక్ష్మినరసయ్య శర్మ గారు వివాహానంతరం పొందలూరుకు ఇల్లరికం వచ్చారు. చెన్నుబొట్లు, చలంబొట్లు ఈ వంశ మూలపురుషులు. ఈ వఝ్ఝల వంశస్థులు గత తొమ్మిది తరములుగా నృసింహోపాసకులు. వీరి కుల (ఇంటి) దైవం పెంచలకోన (పెనుశిలకోన) నృసింహస్వామి. వీరు పెంచలకోన బ్రహ్మోత్సవాలలో **'వింజామర సేవ**' గత తొమ్మిది తరాలుగా నిర్వహిస్తూ వస్తున్నారు.

**వఝ్ఝల వంశక్రమము:**

చెన్నుబొట్లు, చలంబొట్లు -> -> -> రామయ్య శర్మ ->-> నరసయ్య శర్మ -> లక్ష్మినరసయ్య శర్మ, ఓబయ్య శర్మ

లక్ష్మినరసయ్య శర్మ, చెంచమ్మ -> నరసింహయ్య శర్మ ->చితంబరయ్య శర్మ

నరసింహయ్య శర్మ, రామసుబ్బమ్మ -> చెంచయ్య శర్మ, హరి శర్మ, ఓబయ్య శర్మ

చితంబరయ్య శర్మ, రామలక్షుమ్మ -> ప్రసాద్ శర్మ

చెంచయ్య శర్మ, లక్ష్మినరసమ్మ -> లక్ష్మినరసయ్య శర్మ, రామయ్య శర్మ, నర్సయ్య శర్మ, శివకుమార్ శర్మ, సురేష్ శర్మ, హరి శర్మ

ఓబయ్య శర్మ, వసంతలక్ష్మి -> లక్ష్మినరసింహ చక్రపాణి శర్మ, లక్ష్మిప్రసన్న

ప్రసాద్ శర్మ, జ్యోతి -> నరేష్, పవన్ కుమార్

వర్గం:ఇంటిపేర్లు
సనా ఖాన్

** సనా ఖాన్ **(జననం 1987 ఆగస్టు 21) భారతీయ సినీ నటి. హిందీ చిత్రాలతో పాటు పలు దక్షిణాది సినిమాలలో కూడా నటించింది.
## నటించిన చిత్రాలు

## మూలాలు

## బయటి లంకెలు
*
*సనాఖాన్ పుట్టినరోజు వేడుకలు-చిత్రాలు
*చిత్రమాల
*చిత్రపటము 1 
*చిత్రపటము 2 
*చిత్రపటము 3 
*చిత్రపటము 4 
*చిత్రపటము 5 

వర్గం:1987 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
జానకీ అమ్మాళ్

**ఎడవళత్ కక్కాడ్ జానకీ అమ్మాళ్** ఒక భారతీయ మహిళా శాస్త్రవేత్త. ఈవిడ వృక్షశాస్త్రంలో చాలా కృషి చేశారు. వృక్షశాస్త్ర శాఖలో సైటోజెనెటిక్స్ (అంటే జీవకణ నిర్మాణం, విధులకు సంబంధించిన శాస్త్రం), భూగోళ శాస్త్రంపై పరిశోధన జరిపార.ఈమె చెరకు, వంగ చెట్టు మీద చాలా పేరెన్నికైన పరిశోధన జరిపారు. అలాగే జానకీ అమ్మాళ్, కేరళ వర్షాధార అడవుల నుండి ఔషధపరంగా, వాణిజ్యపరంగా పలు విలువైన మొక్కలు సేకరించారు.

## జీవిత విశేషాలు
ఈమె చెన్నపట్టణం (మద్రాసు) లో 1897 నవంబరు 4 న జన్మించారు. ఉన్నత చదువులు చదివిన తర్వాత అమెరికా వెళ్లారు. మిచిగాన్ యూనివర్సిటీ నుండి DSC (1931), L.L.D. (Hon. Cau.) (1956) డిగ్రీలను అందుకొని పరిశీలనా రంగంలో అపూర్వ విజయాలను సాధించారు.

తొలుత ఉమెన్స్ క్రిస్టియన్ కాలేజి (మద్రాసు), మహారాజాస్ కాలేజి ఆఫ్ సైన్స్ (త్రివేండ్రం) లలో బోటనీ ప్రొఫెసర్ గా పనిచేశారు. సుగర్ కేన్ రీసెర్చి స్టేషను (కోయంబత్తూరు) లో వృక్ష జన్యు శాస్త్రవేత్తగా పరిశోధనలు నిర్వహించారు. రాయల్ హార్టీకల్చరల్ సొసైటీ (లండన్) లో వృక్షకణ శాస్త్ర రంగంలో పరిశోధనలు చేసి కేంద్రక ఆమ్లములలో ఉన్న నత్రజని ఆధారమును విశ్లేషించారు. కణములకు విషపూరితమైన పదార్థములను కనుగొన్నారు.

బొటానికల్ సర్వే ఆఫ్ ఇండియా (కలకత్తా) స్పెషల్ ఆఫీసర్ గా నియమితులై నూతన సంవిధానంలో పునర్నిర్మాణం చేశారు. సెంట్రల్ బొటానికల్ లేబొరేటరీ (అలాహాబాద్) కు డైరక్టర్ గా ఉండి సమున్నత పరిచారు. రీజినల్ రీసెర్చి లేబొరేటరీ (జమ్ము), బాబా అటామిక్ రీసెర్చి సెంటర్ (బొంబాయి), సెంటర్ ఫర్ అడ్వాన్స్‌డ్ స్టడీస్ (బొంబాయి) మున్నగు ప్రసిద్ధ వైజ్ఞానిక సంస్థలకు గౌరవ శాస్త్రవేత్తగా ఉండి బహుముఖ సేవలు అందించారు.
## అవార్డులు

ఇండియన్ నేషనల్ సైన్స్ అకాడమీ (1957), లినేయం సౌసైటీ (బ్రిటన్), రాయల్ జియోగ్రాఫికల్ సొసైటీ (లండన్), జెనెటిక్ సొసైటీ ఆఫ్ అమెరికా, రాయల్ హార్టీ కల్చరల్ సొసైటీ (లండన్) మొదలైన పలు దేశ, విదేసీ ప్రతిష్ఠాత్మక సంస్థలు ఈమెకు గౌరవ ఫెలోషిప్ ను అందించాయి. ఈమె బొటానికల్ సొసైటీ ఆఫ్ ఇండియాకు కార్యదర్శిగా 1933 - 38), గౌరవ అధ్యక్షురాలుగా (1960) గాను, ఇండియన్ అకాడమీ ఆఫ్ సైన్స్ కు ఉపాధ్యక్షురాలుగా (1961-64) వుండి ఆయా సంస్థల పురోభివృద్ధికి అఖండ కృషి చేశారు.

అంతర్జాతీయ ప్రతిష్ఠాత్మక సంస్థలు సిగ్మా -XI అసోషియేషన్ ఆఫ్ అడ్వాన్స్‌మెంట్ ఆఫ్ సైన్స్ మొదలిఅనవి ఈమెకు పలు గౌరవ పురస్కారములను అందించాయి. 1961 లో బీర్బల్ సహాని మెడల్, 1977 లో పద్మశ్రీ మొదలైన గౌరవ పురస్కారములను గ్రహించారు.

## ప్రధాన పరిశోధనలు
ఈమె చేసిన ప్రధాన పరిశోధనలు చెరుకు జన్యు శాస్త్ర విభాగంలో కణములు, క్రోమోజోముల మీద జరిగాయి. ఆయా కణములకు విషఫలితాలు చేరకుండా తీసుకోవలసిన జాగ్రత్తలు విషయమై ఈమె నిర్వహించిన పరిశోధనలు నూతన ఆవిష్కరణలు చేశాయి. సూక్ష్మమైన బీజ మాతృకణముల గురించి పలు నూతన అంశములను వెలికి తీసుకు వచ్చిన ఘనత ఈమెకు దక్కింది. చెరుకు మొక్కల జీవపరిణామాన్ని తొలిసారిగా అన్వేషించి, జాడ తెలుసుకున్నారు. ఈమె రాసిన గ్రంథం "Chromosome Atlas of the cultivated plant" దేశ విదేశాలలో వృక్ష శాస్త్రవేత్తలకు కల్పతరువు వలె భాసిల్లింది. విద్యార్థుల పాఠ్య గ్రంథంలా చిరకీర్తి పొందింది.

## సూచికలు

## ఇతర లంకెలు
* http://www.ias.ac.in/womeninscience/LD_essays/01-4.pdf ఈ లింకులో ఆయా శాస్త్రవేత్తలు స్వయంగా వ్రాసిన వ్యాసాలు ఉన్నాయి. వాటి నుండి వికీపీడియాకు అనుకూలంగా 
వ్యాసాలను అభివృద్ధి చేయవచ్చు.

వర్గం:శాస్త్రవేత్తలు
వర్గం:భారతీయ శాస్త్రవేత్తలు
వర్గం:మహిళా శాస్త్రవేత్తలు
వర్గం:1897 జననాలు
వర్గం:పద్మశ్రీ పురస్కారం పొందిన మహిళలు
వర్గం:భారతీయ మహిళా శాస్త్రవేత్తలు
కొమ్మినేని శ్రీనివాసరావు

**కొమ్మినేని శ్రీనివాసరావు** (జననం 1956 ఆగస్టు 26) **కె.ఎస్.ఆర్** గా సుపరిచితులు. ఆయన తెలుగు జర్నలిష్టు, రచయిత, దూరదర్శన్ వ్యాఖ్యాత. ఆయన ఆంధ్రప్రదేశ్ ప్రెస్‌ అకాడమీ చైర్మన్‌ గా నియమితులయ్యేనాటికి సాక్షి టీవీలో పనిచేస్తున్నాడు. అయిన ఇక్కడ *కేఎస్ఆర్ లైవ్ షో* తో గుర్తింపుతెచ్చుకున్నాడు.

## ప్రారంభ జీవితం
కొమ్మినేని శ్రీనివాసరావు గన్నవరం, కృష్ణా జిల్లా, ఆంధ్రప్రదేశ్ లో కొమ్మినేని రామారావు, జయలక్ష్మి దంపతులకు జన్మించాడు. 

## విద్య
ఆయన గన్నవరంలో పాఠశాల, కళాశాల విద్యలను అభ్యసించాడు. ఆ తరువాత ఆయన ఎం.కాం పూర్తిచేసారు.

## జీవిత విశేషాలు
అతను సుమారు 33 సంవత్సరాలు వివిధ వార్తా పత్రికలలో, టీవీ చానెళ్ళలో విలేకరిగా పనిచేశారు.

### ఈనాడు పత్రిక [1978-2002]
1978లో అతను ఈనాడు లో చేరాడు. ఈనాడు లో చేరక ముందు అతను అనేక పత్రికలలో అనేక వ్యాసాలను రాశారు. అతను విజయవాడ, తిరుపతి తరువాత హైదరబాదులలో పనిచేసాడు. అతను పత్రికలలో వివిధ భాద్యతలను నిర్వర్తించారు. సబ్ ఎడిటరుగా, రిపోర్టరుగా, ఛీఫ్ రిపోర్టరుగా వివిధ స్థానాలలో తన సేవలనందించారు. 1986లో జరిగిన గోదావరి జిల్లాలలో జరిగిన వరద భీభత్సం, 1990లో లాథూరులో జరిగిన భయంకరమైన భూకంపం, 1992లో తిరుపతిలో జరిగిన ఎ.ఐ.సి.సి కార్యక్రమం, తెలుగుదేశంపార్టీ మహానాడు వంటి వాటిలో అతను పాత్రికేయునిగా ముఖ్య భూమిక పోషించారు. అతను ఢిల్లీలో ఈనాడు బ్యూరో ఛీఫ్ గా పనిచేశారు. పార్లమెంటు పై టెర్రరిస్టుల దాడి జరిగినపుడు ఆ సంఘటనను వార్తాంశంగా చిత్రీకరించారు. బిల్ గేట్స్ హైదరాబాదు వచ్చినపుడు ఆ వార్త ప్రచురణద్వారా గుర్తింపు పొందారు. 

### ఆంధ్ర జ్యోతి [2002-2006]
అతను 2002లో ఆంధ్రజ్యోతి లో చేరారు. నాలుగున్నరేళ్ళు ఆంధ్రజ్యోతి పత్రికకు భ్యూరో చీఫ్ గా భాద్యతలను చేపట్టారు.

### టీవీ5, ఎన్టీవి
ఆధ్రజ్యోతిలో పనిచేసిన తరువాత అతను ఎన్ టీవిలో చేరారు. ఆ మేనేజిమెంటుతో వచ్చిన విభేదాల వలన కొద్దినెలలలోనే ఆ ఛానెల్ నుండి తప్పుకున్నాడు. తరువాత టి.వి.5 టెలివిజన్ ఛానెల్ లో పొలిటికల్ ఎడిటరుగా చేరి ఆ ఛానెల్‌కు సంపాదకునిగా కూడా పనిచేసాడు. అతను "న్యూస్ స్కాన్" అనే కార్యక్రమాన్ని రూపొందించాడు. దీని ఫలితంగా అతనికి విశేష గుర్తింపు వచ్చింది. అనేక మంది రాజకీయ నాయకులను ఇంటర్వ్యూలు చేయడం ద్వారా మంచి గుర్తింపు పొందాడు. ఆ ఛానెల్ లో రెడున్నరేళ్ళు పనిచేసి తరువాత ఎన్.టి.విలో ప్రధాన సంపాదకునిగా పనిచేసాడు. 

### సాక్షి టీవి
అతను ప్రస్తుతం సాక్షిలో పనిచేస్తున్నాడు. అతను "లైవ్ షో విత్ కె.ఎస్.ఆర్" కార్యక్రమాన్ని రూపొందించాడు.

### రచనలు
* కె.ఎస్.ఆర్ ఈ క్రింది పుస్తకాలను రచించాడు.
* రాష్ట్రంలో రాజకీయం
* ఆంధ్ర టు అమెరికా
* తెలుగు తీర్పు - 1999
* తెలుగు తీర్పు -2004
* తెలుగు ప్రజాతీర్పు - 2009
* తాజాకలం
* శాసనసభ చర్చల సరళి - 1956 నుండి 1960
* శాసన సభ చర్చల సరళి - 1960 - 1971
* రాజకీయ చదరంగంలో రాష్ట్రం

### వ్యక్తిగత జీవితం
అతను 1982లో రాజ్యలక్ష్మీని వివాహమాడాడు. ఆమె ఎ.పి సీడ్స్ లో అధికారిణి.

## పురస్కారాలు
* ఎన్.జి.రంగా మెమోరియల్ అవార్డు.
* రాజారెడ్డి మెమోరియల్ అవార్డు. 
## మూలాలు

## బయటి లింకులు
*www.kommineni.info

వర్గం:1956 జననాలు
వర్గం:జీవిస్తున్న ప్రజలు
వర్గం:న్యూస్ రిపోర్టర్స్
వర్గం:కృష్ణా జిల్లా పాత్రికేయులు
వర్గం:టెలివిజన్ జర్నలిస్టులు
టాటా ఇనిస్టిట్యూట్ ఆఫ్ సోషల్ సైన్సెస్

**టాటా ఇనిస్టిట్యూట్ ఆఫ్ సోషల్ సైన్సెస్** (; **TISS**) ఒక సామాజిక శాస్త్రాల అధ్యయనా సంస్థ, దీని ప్రధాన కేంద్రం దేవనార్ ముంబై యందు ఉంది. దీని కేంపస్ లు హైదరాబాదు, గౌహతి, మహారాష్ట్రలోని ఉస్మానాబాదు జిల్లా తుల్జాపూర్లో ఉన్నాయి.
## చరిత్ర

ట.ఇ.స.స. 1936 లో దొరాబ్జీ టాటా చే ఒక సామాజిక కార్యాల గ్రాజుయేట్ స్కూల్ గా స్థాపింపబడింది. 1944 లో ప్రస్తుత పేరు పెట్టారు. 1964 లో యూనివర్సిటి గ్రాంట్స్ కమీషన్ చే ఇది ఒక డీమ్‌డ్ విశ్వవిద్యాలయంగా గుర్తింపబడింది..

## స్కూల్స్, కేంపస్ ల జాబితా
* **ముంబయ్ కాంపస్:**
:# స్కూల్ ఆఫ్ సోషల్ వర్క్ 
:# స్కూల్ ఆఫ్ మేనేజిమెంటు అండ్ లాబర్ స్టడిస్ 
:# స్కూల్ ఆఫ్ హెల్త్ సిస్టం స్టడీస్ 
:# స్కూల్ ఆఫ్ డెవలప్ మెంటు స్టడీస్ 
:# స్కూల్ ఆఫ్ ఎడ్యుకేషన్ 
:# స్కూల్ ఆఫ్ హాబిటల్ స్టడీస్ 
:# సెంటర్ ఫర్ హూమన్ ఎకాలజీ 
:# స్కూల్ ఫర్ మీడియా అండ్ కల్చరల్ స్టడీస్ 
:# సెంటర్ ఫర్ డిజిటల్ లైబ్రరీ అండ్ ఇన్‌ఫర్మేషన్ సైన్స్ 
* తులిజాపూర్ కాంపస్
* **హైదరాబాదు కాంపస్** 
* **గౌహతి కాంపస్**

## ఇవి కూడా చూడండి
**[[1098 చైల్డ్ హెల్ప్ లైన్]]**

## మూలాలు

## బయటి లింకులు
*TISS official site
*An audio-visual archive documenting the history of TISS

వర్గం:1936 స్థాపితాలు
వర్గం:టాటా సంస్థలు
వర్గం:భారతీయ పరిశోధనా సంస్థలు
వర్గం:హిందీ భాషా పాఠాన్ని కలిగి ఉన్న వ్యాసాలు
కొత్తపేట (అవనిగడ్డ మండలం)

**కొత్తపేట** కృష్ణాజిల్లా అవనిగడ్డ మండలం లోని రెవెన్యూయేతర  గ్రామం.

## మూలాలు

## వెలుపలి లంకెలు
అధ్యక్షుడు

ఒక దేశం లేదా ఒక సంస్థ లేదా ఇతర సమూహం నాయకుడిని **అధ్యక్షుడు** (President) అంటారు. అధ్యక్షుడు సాధారణంగా ఆ సమూహంలోని ప్రజల చేత ఎన్నుకోబడతాడు. అధ్యక్షుడుని ఎన్నుకోవడంలో ఓటింగ్ ఒక మార్గం. **అధ్యక్షత** వహించు (presiding over) నుండి పుట్టిన పదం అధ్యక్షుడు. ఒక దేశానికి చెందిన అధ్యక్షుడిని **రాజ్యాధ్యక్షుడు** లేదా **దేశాధ్యక్షుడు** అని పిలుస్తారు. ఇతని తర్వాతి పదవిని **ఉపాధ్యక్షుడు** (Vice President) అంటారు.
thumb|రాష్టుతి భవన్, న్యూ డిల్లీ.
**అధ్యక్ష ప్రజా ప్రభుత్వం** (Presidential Government) లో రాజ్యాధ్యక్షుడు సరాసరి ప్రజలచేత ఎన్నుకోబడి, ప్రజలపట్లనే బాధ్యత వహిస్తాడు. (ఈపద్ధతి ప్రకారం ప్రభుత్వ వివిధశాఖలను పరిపాలించుటకు శాసనసభకు బాధ్యులైన మంత్రులుగాక, అధ్యక్షునిచే నియమింపబడి, అధ్యక్షునికే బాధ్యులైన కార్యదర్శులు ఉంటారు. ఈ పద్ధతి అమెరికా సంయుక్త రాష్ట్రాలలో అమలలో ఉంది.)

ఒక సభకు అధ్యక్షత వహించిన వ్యక్తిని సభాపతి, అధ్యక్షుడు అని కూడా అంటారు. ఇలాంటి సభలు, సమావేశాలకు అధ్యక్షత వహిస్తున్న వ్యక్తి వెలువరించిన ఉపన్యాసాన్ని **అధ్యక్ష ప్రసంగం** లేదా **అధ్యక్షోపన్యాసం** (Presidential address) అంటారు.

## అధ్యక్షుడు ఎంపిక

యునైటెడ్ స్టేట్స్ కు ఒక అధ్యక్షుడు ఉంటాడు. అతను ఎలక్టోరల్ కాలేజి చేత ఎన్నుకోబడతాడు. కంపెనీలకు అధ్యక్షులు ఉంటారు. వారు ఆ కంపెనీకి చెందిన స్వంత విభాగం వారిచే ఎన్నుకోబడతారు. కొన్ని కంపెనీలలో ఆ కంపెనీ కార్మికులు ఓటింగ్ పద్ధతి ద్వారా వారి యొక్క కంపెనీ ప్రెసిడెంట్ ను ఎన్నుకుంటారు.
## రాష్ట్రపతి
భారతదేశం అధ్యక్షుడిని రాష్ట్రపతి అంటారు. ఇతను భారతదేశానికి ప్రథమ పౌరుడు. ఇతనిని పార్లమెంటు రెండు సభలలో ఎన్నికైన సభ్యులు, రాష్ట్ర శాసన సభలకు ఎన్నికైన సభ్యులు ఎన్నుకుంటారు.

## మూలాలు

## వెలుపలి లంకెలు

వర్గం:రాజకీయాలు
దైతా గోపాలం

**దైతా గోపాలం** (1900-1958), తెలుగు రంగస్థల నటుడు, సినీ గీత రచయిత, నటుడు

శ్రీకాకుళం శివార్లలో ఉన్న పాపనాశనంలో జన్మించిన దైతా గోపాలం తెలుగు నాటకరంగం, మరచిపోలేని మేటి కళాకారుడు. ఈయన అనేక నాటకాలు ఆడారు. అచ్యుత రామశాస్త్రి రచించిన 'సక్కుబాయి' నాటకాన్ని దైతా గోపాలం తన సొంత పాటలతో దర్శకత్వంతో నడిపించారు. సుప్రసిద్ధ చిత్రసంగీత దర్శకుడు పెండ్యాల నాగేశ్వరరావుకు సక్కుబాయి పాత్రను నేర్పి చాలాసార్లు ప్రదర్శించారు. నాటకాల్లోనేకాక సినిమా రచయితగా కూడా పేరుగాంచాడు. శ్రీరాజరాజేశ్వరీ ఫిలింకంపెనీ అధినేత కడారు నాగభూషణం ఆదరణతో వారి చిత్రాలు సతీసుమతి (1941) సతీ సక్కుబాయి (1954) శ్రీకృష్ణ తులాభారం (1955) మొదలగు చిత్రాలకు రచయితగా పనిచేశాడు. 'సతీసుమతి'లో ఆయన వ్రాసిన *నిన్న సాయంత్రమున* అనేపాట ఎంతోపేరు తెచ్చిపెట్టింది. ఈయన 'వరవిక్రయం' చలన చిత్రంలో కూడా నటించాడు. ఘంటసాల, అక్కినేని వీరిని తరచూ కలుస్తూ ఈయన సలహాలను గైకొనేవారు. 1958లో నిర్మించిన శ్రీరామాంజనేయ యుద్ధం ఇతడు పాటలు సమకూర్చిన చివరి చిత్రం. 

దైతా గోపాలం రంగస్థలం బయట కూడా చాలా సౌమ్యంగా, సాధువులాగా ఉండేవాడు. ఆయన సాధువు పాత్రలు వేయటంలో బాగా రాణించాడు. విదురుడు, అక్రూరుడు ఈయనకు బాగా నచ్చిన పాత్రలు. సక్కుబాయి నాటకంలో శివయోగి పాత్రను కూడా ఈయన చిరస్మరణీయం చేశాడు.

## మూలాలు

వర్గం:తెలుగు సినిమా నటులు
వర్గం:తెలుగు రంగస్థల నటులు
వర్గం:తెలుగు సినిమా పాటల రచయితలు
వర్గం:తెలుగు కళాకారులు
వర్గం:శ్రీకాకుళం జిల్లా సినిమా రచయితలు
వర్గం:శ్రీకాకుళం జిల్లా రంగస్థల నటులు
వర్గం:శ్రీకాకుళం జిల్లా సినిమా నటులు
కారివలస (గరుగుబిల్లి)

**కారివలస**, విజయనగరం జిల్లా, గరుగుబిల్లి మండలానికి చెందిన గ్రామం.ఇది రెవెన్యూ గ్రామం కాదు. చిలకాం పంచాయతి పరిధికి చెందినది.

ప్రధాన పంట వరి. ఇతరపంటలు నువ్వులు,పెసలు,మినుములు,జనుము,మొదలగునవి నాగావళీ నది ఎడమ కాలువ ఆధారంగా పంటలు పండుతాయి

గ్రామ జనాభా సుమారు 500 మంది. సుమారుగా 350 ఎకరాలు మాగాణి, సమీప పట్టణం పార్వతీపురం,

పార్వతీపురం నుండి శ్రీకాకుళం వెళ్ళే ప్రధాన రహదారి పై గ్రామం ఉంది.

ఉత్తరాంధ్ర మొదటి కమ్యూనిజమ్ ఉద్యమ కారుదు ఆదిభట్ల కైలాసం జన్మించిన ఊరు
## మూలాలు

## వెలుపలి లంకెలు
వక్కలంక సరళ

**వక్కలంక సరళ** (1927 ఆగస్టు 8 - 1999)  తెలుగు సినిమా గాయని. కీలుగుర్రం సినిమాలోని 'కాదు సుమా కల కాదు సుమా' పాట పాడిన గాయనిగా ప్రసిద్ధి చెందింది. 1940వ దశకంలో జెమినీ స్టూడియో హిందీ విభాగంలో సహాయ సంగీత దర్శకురాలిగా పనిచేసింది. ఈమె పూర్వీకులు అమలాపురానికి చెందిన బ్రాహ్మణులు, అయితే మద్రాసులో స్థిరపడ్డారు. సరళ తండ్రి గోపాలరావు, చలం (గుడిపాటి వెంకటాచలం) తమ్ముడు సరళ 1927, ఆగష్టు 8న మద్రాసులో సుందరమ్మ, గోపాలరావు దంపతులకు జన్మించింది. ఈమె తల్లి సుందరమ్మ కూడా గాత్ర సంగీత కళాకారిణే.

ఆమెకు అలనాటి సినీనటి అంజలీదేవికి మంచి స్నేహితురాలు. అంజలీదేవి మొదటిసినిమా బాలరాజులో 'ఇది తీయని వెన్నెల రేయి' పాటను సరళ పాడింది. అప్పటి నుంచీ వారు స్నేహితులయ్యారు. 1950ల్లో అంజలీదేవి 'స్వప్నసుందరి' తీసిన తర్వాత నాకు గనుక కూతురు పుడితే కచ్చితగా ఇదే పేరు పెడతానని సరళ అంజలీదేవికి మాటిచ్చింది. అలా మాటిచ్చిన పదేళ్లకు పుట్టిన బిడ్డకు మాట ప్రకారం స్వప్నసుందరి అని పేరుపెట్టింది. ఈమే కూచిపూడి నాట్యకళాకారిణి, పద్మభూషణ గ్రహీత స్వప్నసుందరి.

ఘంటసాలతో కలిసి సరళ, కాదు సుమా కల కాదు సుమా' పాటతో సహా అనేక పాటలు పాడింది. ఈమెకు ఘంటసాలతో పెళ్ళికుదరబోయి, అనుకోని పరిస్థితుల్లో, ఘంటసాలకు మరో రంగూన్ ‘సరళ’తో ద్వితీయ వివాహం జరగింది.

సరళ వివాహం అయ్యాక సినిమా రంగం నుంచి వైదొలగింది. ఆ రోజుల్లో దక్షిణ భారతదేశంలో పెళ్లవగానే సినిమాల్ని వదిలేసేవాళ్లు. ఈమెకు స్వప్నసుందరితో పాటు మరో కూతురు, ఒక కొడుకు పుట్టారు. 1979లో విడుదలైన గోరింటాకు సినిమాలో నటించిన వక్కలంక పద్మ కూడా సరళ కూతురే.

సరళ కూతురు స్వప్నసుందరి ప్రతి సంవత్సరం తల్లి జ్ఞాపకార్ధం, ఆగష్టు 8న స్వరలహరి అనే కర్ణాటక సంగీత కచ్చేరిని నిర్వహిస్తుంది. ఈ కచ్చేరీలో యువ గాయనీగాయకులు సరళ స్వరపరచిన పాటలను ప్రముఖంగా పాడతారు.
## ఈమె ఆలపించిన తెలుగు సినిమా గీతాల జాబితా

## ఇవీ చూడండి

* వక్కలంక పద్మ
* స్వప్నసుందరి రావు

## మూలాలు

వర్గం:తెలుగు సినిమా గాయకులు
వర్గం:తెలుగు సినిమా నేపథ్యగాయకులు
వర్గం:భారతీయ మహిళా గాయకులు
వర్గం:తెలుగు లలిత సంగీత ప్రముఖులు
వర్గం:1927 జననాలు
వర్గం:1999 మరణాలు
వర్గం:మద్రాసు తెలుగువారు
వర్గం:తెలుగు సినిమా మహిళా నేపథ్య గాయకులు
అశ్వని (నటి)

**[[అశ్వని]]**ఒక సినీ నటి. 1980 వ దశకంలో సుమారు 150 పైగా దక్షిణాది భాషల చిత్రాలలో నటించింది.

## సినిమారంగం
విక్టరీ వెంకటేశ్‌తో కలియుగ పాండవులు, సూపర్‌ స్టార్‌ ఘట్టమనేని కృష్ణతో కొడుకు దిద్దిన కాపురం, రాజశేఖర్‌తో అమెరికా అబ్బాయి రాజేంద్రప్రసాద్‌తో పూలరంగడు, స్టేషన్‌ మాస్టర్ చిత్రాలతో పాటూ చూపులు కలసిన శుభవేళ, అనాదిగా ఆడది వంటి పలు సినిమాలలో తన నటనతో తెలుగు ప్రేక్షకులకు దగ్గరయింది.

150కి పైగా తెలుగు, తమిళ చిత్రాల్లో నటించింది.

## మరణం
కాలేయానికి సంబంధించిన జబ్బుతో బాధపడుతూ 2012, సెప్టెంబర్ 24న చెన్నైలో మరణించింది.

## నటించిన సినిమాలు
### తెలుగు
# కలియుగ పాండవులు
# కొడుకు దిద్దిన కాపురం
# అమెరికా అబ్బాయి (1987)
# పూలరంగడు
# స్టేషన్‌ మాస్టర్ 
# చూపులు కలసిన శుభవేళ 
# అనాదిగా ఆడది
# రక్తజ్వాల
# పెళ్ళి చేసి చూడు
# వివాహ భోజనంబు

## మూలాలు

వర్గం:2012 మరణాలు
వర్గం:తెలుగు సినిమా నటీమణులు
వర్గం:నెల్లూరు జిల్లా సినిమా నటీమణులు
కొంగరలింగన్న గారి పల్లి

**కొంగరలింగన్న గారి పల్లి**, ఆంధ్ర ప్రదేశ్ రాష్ట్రం లోని చిత్తూరు జిల్లాలో గల పూతలపట్టు మండలం లోని రెవెన్యూయేతర గ్రామం. ఈ గ్రామం పూతలపట్టు లోని మిగతా గ్రామాల కంటే భిన్నంగా చాలా ప్రశాంతకర వాతావరణంతో కూడి వుంటుంది.

## మూలాలు

## గ్రామం గురించి
కొంగరలింగన్న గారి పల్లి, పూతలపట్టు మండలం నుండి దాదాపు 1.5 కి.మీ. ప్రాంతంలో కేంద్రీకృతమై ఉంది.
కంబోడియా జాతీయ చిహ్నాలు

కంబోడియా దేశపు జాతీయ చిహ్నాలు: ఆంగ్‌కోర్ వాట్, జాతీయ పతాకం, జాతీయగీతం, జాతీయ చిహ్నం, రాజముద్రికలు. 2005 సంవత్సరంలో, కంబోడియా రాజరికం ఏడు వృక్ష, జంతు జాతులను జాతీయ చిహ్నాలుగా గుర్తించింది.

## జాతీయ చిహ్నాలు
thumb|right|కంబోడియా జాతీయ వృక్షం.
### ఆంగ్‌కార్ వాట్

ఆంగ్‌కోర్ వాట్ (ఆంగ్లం: **Angkor Wat**; Khmer: អង្គរវត្ត) ఆంగ్‌కోర్ లోని ఒక పెద్ద దేవాలయ సముదాయం. దీనిని సూర్యవర్మన్ II, 12 వ శతాబ్దం పూర్వార్ధంలో నిర్మించాడు. ఇది ఆ దేశపు జాతీయపతాకంలో కేంద్రస్థానంలో కనిపిస్తుంది.

### కంబోడియా జాతీయ పతాకం

### కంబోడియా జాతీయగీతం
***నోకోర్ రీచ్*** (ఆంగ్లం: **"Nokor Reach"**; Khmer: បទនគររាជ; Royal Kingdom) కంబోడియా దేశపు జాతీయగీతం. ఇది కంబోడియా జానపద గీతం ఆధారంగా స్వరపరచబడింది. దీనిని చౌ నాథ్ (Chuon Nath) రచించాడు. దీనిని 1941 లో జాతీయగీతంగా నిర్ణయించి, ఫ్రాన్స్ నుండి 1947 లో స్వతంత్రం వచ్చిన తరువాత స్థిరపరిచారు. 1970 లో రాజరికం పోయిన కాలంలో దీనిని నిషేధించారు. కమ్యూనిస్టులు గెలుపొందిన తర్వాత 1975 లో ముందటి చిహ్నాలతో పాటు నోకోర్ రీచ్ ను కూడా కొంతకాలం తిరిగి పునఃస్థాపించారు. ఖ్మెర్ రోగ్ (Khmer Rouge) కాలంలో మళ్ళీ దీనిని దాప్ ప్రాంపి మెసా చోకే (Dap Prampi Mesa Chokchey; "Glorious Seventeenth of April") తో మార్చారు. 1993లో రాజరికపు రోయల్ పార్టీ కమ్యూనిష్టులను ఒడించిన పిదప మళ్ళీ నోకోర్ రీచ్ ను జాతీయగీతంగా స్థాపించారు.

### కంబోడియా జాతీయ చిహ్నం

## అధికారికంగా ప్రకటించిన జంతువృక్షజాతులు

thumb|కంబోడియా జాతీయ క్షీరదం.
;**[[తాటిచెట్టు]] (Borassus flabellifer) **, కంబోడియా జాతీయ వృక్షం.
;**[[:en:Mitrella mesnyi]]**, కంబోడియా జాతీయ పుష్పం.
;**[[కోడిగుడ్డు అరటిపండు]] (Lady Finger banana or Chicken Egg banana) **, కంబోడియా జాతీయ ఫలం.
;**[[:en:Giant barb]]**, కంబోడియా జాతీయ చేప.
;**[[దక్షిణ నది తాబేలు]] (Royal turtle) **, కంబోడియా జాతీయ సరీసృపం.
;**[[:en:Giant Ibis]]**, కంబోడియా జాతీయ పక్షి.
;**[[అడవి ఎద్దు]] (Kouprey or Gray ox or Forest cattle) **, కంబోడియా జాతీయ క్షీరదం.

## మూలాలు

వర్గం:కంబోడియా
వర్గం:చిహ్నాలు
ఛాయాచిత్ర కళాకారుల జాబితా

## [[భారతదేశం]]
* దరోఘా అబ్బాస్ ఆలీ
* శుభంకర్ బెనర్జీ
* ప్యాబ్లో బార్థోల్మ్యూ
* లాలా దీన్ దయాళ్
* యతిన్ పటేల్
* అల్తాఫ్ కాద్రీ
* రఘు రాయ్
* రీతం బెనర్జీ
* బేణూ సేన్
* రఘుబీర్ సింగ్

## అల్బేనియా
* గ్జాన్ మిలి
## అర్జెంటీనా
* గుస్తావో అగ్యుర్రె
## ఆస్ట్రేలియా
## ఆస్ట్రియా
## అజర్బేజాన్
* రెనా ఎఫెండి
## బాంగ్లాదేశ్
## బెల్జియం
## బ్రెజిల్
## కంబోడియా
* డిత్ ప్రాన్
## కెనడా
## చిలీ
## చైనా
## కొలంబియా
* మిగ్యువెల్ గోమెజ్
## కాంగో
* జోసెఫ్ మాకుల
## క్యూబా
## చెక్
## డెన్మార్క్
## ఈక్వెడార్
* హ్యూగో సిఫ్యుయెంటిస్
## ఈజిప్ట్
* షెరిఫ్ సోన్బల్
## ఎస్టోనియా
## ఫిన్ల్యాండ్
## ఫ్రాన్స్
## జార్జియా
* ఇరాక్లీ షానిడ్జె
## జర్మనీ
## గ్రీసు
## హాంగ్ కాంగ్
* బసిల్ పావో
## హంగరీ
## ఐస్ ల్యాండ్
* రాగ్నార్ యాక్సెల్సన్
## ఇండోనేషియా
## ఇరాన్
## ఐర్లండ్
## ఇజ్రాయెల్
## ఇటలీ
## జమైకా
* ఎస్టర్ యాండర్సన్
## జపాన్
## లిథువేనియా
## లక్సెంబర్గ్
## మాలి
## మెక్సికో
## నెదర్ ల్యాండ్స్
## న్యూజిల్యాండ్
## నైజీరియా
* హెర్జెకయా ఆండ్ర్యూ షాను
## నార్వే
## పాలెస్టీన్
## పనామా
* జోస్ లూయీస్ రోడ్రుగ్యుయెజ్ పిట్టి
## పెరు
## పోల్యాండ్
## పోర్చ్యుగల్
## రొమేనియా
## రష్యా
## సింగపూర్
## స్లోవేనియా
* మార్కో మోడిక్
## దక్షిణ ఆఫ్రికా
## స్పెయిన్
## స్వీడన్
## స్విట్జర్ల్యాండ్
## తైవాన్
* చీన్-చి చ్యాంగ్
## థాయ్ల్యాండ్
* ఛైయా
## టర్కీ
* ఆరా గ్యులర్
## ఉక్రెయిన్
* అన్యా టైక్సెరియా
## యునైటెడ్ కింగ్డం
## అమెరికా సంయుక్త రాష్ట్రాలు
## వెనీజులా
## వియత్నాం
* హ్యున్హ్ కోంగ్ ఉట్

వర్గం:జాబితాలు
వర్గం:కళాకారులు
ముష్టి భంగిమ

**Fisting**, **handballing**, **fist-fucking**, **brachiovaginal**, or **brachioproctic insertion** is a sexual activity that involves inserting a hand into the vagina or rectum. Once insertion is complete, the fingers are either clenched into a fist or kept straight. Fisting may be performed with or without a partner.

## పద్దతులు

The "Silent Duck", also called "Duck-Billing", is the technique often used in which the person engaging in hand insertion shapes the hand to resemble a duck's beak. Typically, fisting does not involve forcing the clenched fist into the vagina or rectum; this is a practice called "punching". Instead, all five fingers are kept straight and held as close together as possible (forming the beak-like "duck"), then slowly inserted into a well lubricated vagina or rectum.

In more vigorous forms of fisting, such as "punching" or "punchfisting", a fully clenched fist may be inserted and withdrawn slowly.

Fistees who are more experienced may take two fists (double-fisting). In the case of double-fisting, pleasure is derived more from the stretching of the anus or vagina than from the thrusting (in-and-out) movement of hands.

## అపాయములు
Fisting can cause laceration or perforation of the vagina, perineum, rectum, and/or colon, resulting in serious injury and even death. In general, sexual activities that cause air to enter the vagina can lead to a fatal air embolism, and the risk is probably even higher during pregnancy.

Anal fisting carries risks of colorectal perforation; participants are advised to use latex gloves and lubricant, and designate a safeword, the utterance of which will call an immediate halt to the activity. The practice, along with the insertion of hard objects into the anus, has been significantly related to the traumatization of the rectal mucosa in increasing the likelihood of infection, including Hepatitis B.

## ఇవికూడా చూడండి
* గుద మైథునం
* Human sexual activity
* Penetrative sex
* Sex toy
* Vaginal sex

## వివరాలు

## మూలాలు

* 
* Donovan B; Tindall B; Cooper D. Brachioproctic eroticism and transmission of retrovirus associated with acquired immune deficiency syndrome (AIDS). *Genitourin Med.* 1986 Dec;62(6):390-2.
* 
* 
* Medical terminology and some information on risks were taken from The Intelligent Man's Guide To Handball, a guide to man-on-man fisting.

వర్గం:రతి భంగిమలు